สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 30 ม.ค. 61
30 ม.ค. 2561

ดัชนีดาวโจนส์ตลาดหุ้นนิวยอร์กปิดร่วงลงเมื่อคืนนี้ (29 ม.ค.) เนื่องจากนักลงทุนวิตกกังวลเกี่ยวกับการปรับขึ้นของอัตราดอกเบี้ย หลังจากอัตราผลตอบแทนพันธบัตรรัฐบาลสหรัฐทะยานขึ้นเมื่อคืนนี้ นอกจากนี้ ตลาดยังได้รับแรงกดดันจากการร่วงลงอย่างหนักของหุ้นแอปเปิล หลังจากสื่อรายงานว่า บริษัทแอปเปิล อิงค์ เตรียมปรับลดยอดขาย iPhone X
ดัชนีเฉลี่ยอุตสาหกรรมดาวโจนส์ปิดที่ 26,439.48 จุด ร่วงลง 177.23 จุด หรือ -0.67% ดัชนี S&amp;P500 ปิดที่ 2,853.53 จุด ลดลง 19.34 จุด หรือ -0.67% และดัชนี Nasdaq ปิดที่ 7,466.51 จุด ลดลง 39.27 จุด หรือ -0.52%
 
ตลาดหุ้นยุโรปปิดลบเมื่อคืนนี้ (29 ม.ค.) โดยได้รับปัจจัยกดดันจากการร่วงลงของหุ้นกลุ่มธนาคาร อย่างไรก็ตาม หุ้นกลุ่มผู้ผลิตเซมิคอนดัคเตอร์ดีดตัวขึ้น ซึ่งช่วยลดแรงลบของตลาดในระหว่างวัน หลังจากบริษัทเอเอ็มเอส เอจี ซึ่งเป็นซัพพลายเออร์รายใหญ่ของบริษัทแอปเปิล อิงค์ เปิดเผยผลประกอบการที่สดใส
ดัชนี Stoxx Europe 600 ลดลง 0.2% ปิดที่ 399.79 จุด
ดัชนี DAX ตลาดหุ้นเยอรมันปิดที่ 13,324.48 จุด ลดลง 15.69 จุด หรือ -0.12% ดัชนี CAC-40 ตลาดหุ้นฝรั่งเศสปิดที่ 5,521.59 จุด ลดลง 7.56 จุด หรือ -0.14% และดัชนี FTSE 100 ตลาดหุ้นลอนดอนปิดที่ 7,671.53 จุด เพิ่มขึ้น 5.99 จุด หรือ +0.08%
 
ตลาดหุ้นลอนดอนปิดดีดตัวขึ้นเมื่อคืนนี้ (29 ม.ค.) โดยได้แรงหนุนจากการอ่อนค่าของสกุลเงินปอนด์ และจากการพุ่งขึ้นของหุ้นกลุ่มเหมืองแร่
ทั้งนี้ ดัชนี FTSE 100 ตลาดหุ้นลอนดอนปิดที่ 7,671.53 จุด เพิ่มขึ้น 5.99 จุด หรือ +0.08%
สัญญาทองคำตลาดนิวยอร์กปิดร่วงลงเมื่อคืนนี้ (29 ม.ค.) เนื่องจากการแข็งค่าของสกุลเงินดอลลาร์ส่งผลให้ความต้องการถือครองทองคำลดน้อยลง นอกจากนี้  นักลงทุนยังวิตกกังวลเกี่ยวกับการปรับขึ้นของอัตราดอกเบี้ย หลังจากอัตราผลตอบแทนพันธบัตรรัฐบาลสหรัฐพุ่งขึ้นอย่างมากเมื่อคืนนี้
สัญญาทองคำตลาด COMEX (Commodity Exchange) ส่งมอบเดือนก.พ. ร่วงลง 11.8 ดอลลาร์ หรือ 0.87% ปิดที่ 1,340.30 ดอลลาร์/ออนซ์
สัญญาโลหะเงินส่งมอบเดือนมี.ค. ลดลง 31.4 เซนต์ หรือ 1.80% ปิดที่ 17.127 ดอลลาร์/ออนซ์
สัญญาพลาตินัมส่งมอบเดือนเม.ย. ลดลง 5.7 ดอลลาร์ หรือ 0.56% ปิดที่ 1,012.70 ดอลลาร์/ออนซ์
สัญญาพัลลาเดียมส่งมอบเดือนมี.ค. ลดลง 1.65 ดอลลาร์ หรือ 0.2% ปิดที่ 1,083.40 ดอลลาร์/ออนซ์
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบเมื่อคืนนี้ (29 ม.ค.) เนื่องจากความวิตกกังวลเกี่ยวกับการผลิตน้ำมันที่เพิ่มขึ้นในสหรัฐ หลังจากมีรายงานว่า จำนวนแท่นขุดเจาะน้ำมันที่มีการใช้งานในสหรัฐ ปรับตัวเพิ่มขึ้นแตะระดับสูงสุดในรอบ 4 เดือน
สัญญาน้ำมันดิบ WTI ส่งมอบเดือนมี.ค. ลดลง 58 เซนต์ หรือ 0.9% ปิดที่ 65.56  ดอลลาร์/บาร์เรล
สัญญาน้ำมันดิบเบรนท์ส่งมอบเดือนมี.ค. ร่วงลง 1.06 ดอลลาร์ หรือ 1.5% ปิดที่ 69.46 ดอลลาร์/บาร์เรล
 
ดอลลาร์สหรัฐแข็งค่าขึ้นเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (29 ม.ค.) โดยได้แรงหนุนจากอัตราผลตอบแทนพันธบัตรรัฐบาลสหรัฐที่พุ่งขึ้นเมื่อคืนนี้ รวมทั้งรายงานที่ว่า ดัชนีราคาการใช้จ่ายเพื่อการบริโภคส่วนบุคคล (PCE) พื้นฐาน ซึ่งเป็นมาตรวัดอัตราเงินเฟ้อที่ธนาคารกลางสหรัฐ (เฟด) ให้ความสำคัญนั้น ปรับตัวสูงขึ้นในเดือนธ.ค.
ดอลลาร์แข็งค่าขึ้นเมื่อเทียบกับเงินเยนที่ระดับ 108.95 เยน จากระดับ 108.67 เยน และแข็งค่าขึ้นเมื่อเทียบกับฟรังก์สวิสที่ระดับ 0.9370 ฟรังก์ จากระดับ 0.9353 ฟรังก์
ยูโรอ่อนค่าลงแตะที่ระดับ 1.2387 ดอลลาร์ จากระดับ 1.2421 ดอลลาร์ ขณะที่เงินปอนด์อ่อนค่าลงแตะระดับ 1.4074 ดอลลาร์ จากระดับ 1.4157 ดอลลาร์ และดอลลาร์ออสเตรเลียอ่อนค่าลงแตะระดับ 0.8099 ดอลลาร์สหรัฐ จากระดับ 0.8119 ดอลลาร์สหรัฐ